

BOSNA I HERCEGOVINA БОСНА И ХЕРЦЕГОВИНА

FEDERACIJA BOSNE I HERCEGOVINE ФЕДЕРАЦИЈА БОСНЕ И ХЕРЦЕГОВИНЕ

TUZLANSKI KANTON ТУЗЛАНСКИ КАНТОН

Ministarstvo privrede Министарство привреде

BOSNIA AND HERZEGOVINA

FEDERATION OF BOSNIA AND HERZEGOVINA

TUZLA CANTON

Ministry of Economy

Tuzla, Aleja Alije Izetbegovića 29, tel.: +387 35 369-327 fax.: +387 35 369-332 e-mail: mp@tk.kim.ba web: vladatk.gov.ba, strategijarazvoja.tk.gov.ba

**SMJERNICE ZA PODNOSIOCE PRIJAVA**

**za**

**JAVNI POZIV**

**za odabir korisnika grant sredstava za finansiranje projekata jačanja privrede Tuzlanskog kantona**

**"Finansiranje projekata za jačanje Start Up-a"**

Tuzla, novembar 2022. godine

**Namjena sredstava**

Nepovratna sredstva mogu se koristiti za finasiranje i sufinasiranje nabavke nove opreme, novih alata i repromaterijala. Oprema, alat i repromaterijal koji se nabavljaju moraju biti namijenjeni djelatnosti koju novoosnovani MMSP/obrt obavlja. Korisnici sredstava čija registrovana djelatnost spada u granu 75.00 – Veterinarska djelatnost nepovratna sredstva mogu koristiti samo za finasiranje i sufinasiranje nabavke nove opreme i novih alata.

**Korisnici sredstava**

Korisnici sredstava su **novoosnovana mikro, mala i srednja preduzeća** definisana u skladu sa Zakonom o poticaju razvoja male privrede („Službene novine FBiH“, broj: 19/06 i 25/09) i Zakonom o privrednim društvima FBiH („Službene novine Federacije BiH“, br. 81/15 i 75/21), a koja su u većinskom privatnom vlasništvu sa sjedištem na području Tuzlanskog kantona i **novoosnovani obrti** definisani u skladu sa Zakonom o obrtu i srodnim djelatnostima („Službene novine Federacije Bosne i Hercegovine“, broj: 75/21) i Pravilnikom o popisu obrta („Službene novine Federacije Bosne i Hercegovine“, broj: 42/22) te novoosnovani obrti koji obavljaju obrtničku djelatnost u skladu sa Uredbom o zaštiti tradicionalnih i starih zanata („Službene novine Federacije Bosne i Hercegovine“, broj: 28/22) sa sjedištem na području Tuzlanskog kantona.

**Uslovi za dodjelu sredstava**

1. Uslovi koje **novoosnovani MMSP** moraju ispuniti za dodjelu sredstava su da:

* registrovana djelatnost ne spada u oblast trgovine (izuzev grane 45.2 - Održavanje i popravak motornih vozila u skladu sa Klasifikacijom djelatnosti KDBiH 2010 („Službeni glasnik BiH“, broj 47/10)), turizma, ugostiteljstva, prevoza stvari, roba i putnika (izuzev grane 52.1 - Skladištenje robe), granu 85.53 - Djelatnosti vozačkih škola u skladu sa Klasifikacijom djelatnosti KDBiH 2010 („Službeni glasnik BiH“, broj 47/10) te proizvodnju oružja i vojne opreme, proizvodnju duhanskih proizvoda i alkoholnih pića, primarnu poljoprivredu izuzev prerađivačke djelatnosti, otvaranje kasina i drugih igara na sreću;
* su registrovani najviše godinu dana do dana objave javnog poziva;
* uredno izmiruju direktne poreze, doprinose za PIO/MIO i zdravstveno osiguranje;
* uredno izmiruju indirektne poreze, ukoliko su u sistemu PDV-a;
* do sada nisu ostvarili finansijska sredstva za predloženu namjenu iz drugog izvora;
* nisu bili korisnici sredstava Ministarstva privrede u 2022. godini, izuzev korisnika sredstava programa subvencioniranja dijela kamatne stope privrednim subjektima sa područja Tuzlanskog kantona.

2. Uslovi koje **novoosnovani obrti** moraju ispuniti za dodjelu sredstava su da:

* registrovana djelatnost ne spada u oblast trgovine, turizma, ugostiteljstva, prevoza stvari, roba i putnika;
* su obrtnici koji svoju djelatnost obavljaju kao osnovnu djelatnost;
* su poslovali najviše godinu dana do dana objave javnog poziva;
* uredno izmiruju direktne poreze, doprinose za PIO/MIO i zdravstveno osiguranje;
* uredno izmiruju indirektne poreze, ukoliko su u sistemu PDV-a;
* do sada nisu ostvarili finansijska sredstva za predloženu namjenu iz drugog izvora;
* nisu bili korisnici sredstava Ministarstva privrede u 2022. godini, izuzev korisnika sredstava programa subvencioniranja dijela kamatne stope privrednim subjektima sa područja Tuzlanskog kantona.

**Kriteriji za izbor korisnika sredstava:**

|  |  |  |  |
| --- | --- | --- | --- |
| OPIS | | BODOVI | IZVOR VERIFIKACIJE |
| 1. | Vrsta djelatnosti koju MMSP/obrt obavlja | max. 2 bodova | Rješenje o registraciji; Obavještenje o razvrstavanju pravnog lica prema klasifikaciji djelatnosti |
| 2. | Broj zaposlenih iz kategorije ranjivih lica (demobilisani borci, članovi šehidskih porodica, invalidi[[1]](#footnote-1), osobe sa posebnim potrebama) | max. 3 bodova | Potvrda/uvjerenje izdata/o od nadležne institucije kojom se dokazuje da zaposlenik pripada definisanim kategorijama ranjivih lica |
| 3. | Digitalizacija procesa | max. 3 bodova | Prijavni obrazac |
| 4. | Uvođenje novih proizvoda ili usluga | max. 5 bodova | Prijavni obrazac |
| 5. | Kvalitet projekta  (priprema i opis projekta, sadržaj elemenata projekta, efekti realizacije projekta) | max. 6 bodova | Prijavni obrazac |
| 6. | Ravnomjerniji regionalni razvoj (stepen razvijenosti JLS) | max. 3 boda | Prijavni obrazac; Rješenje o registraciji |

Izbor korisnika grant sredstava vrši Komisija za odabir korisnika sredstava (u daljem tekstu: Komisija) koju imenuje ministar privrede u Vladi Tuzlanskog kantona u daljem tekstu (Ministar). Komisija na osnovu kriterija za bodovanje vrši bodovanje prispjelih prijava koje ispunjavaju uslove iz Javnog poziva.

U slučaju jednakog broja bodova prednost ima kandidat, po redoslijedu važnosti, koji je dobio više bodova po slijedećim kriterijima za bodovanje korisnika:

* 1. broj zaposlenih iz kategorije ranjivih lica,
  2. kvalitet projekta,
  3. uvođenje novih proizvoda ili usluga.

U slučaju da i nakon provedene procedure dodatnog bodovanja korisnici imaju isti broj bodova, konačnu odluku donosi Ministar.

Komisija sačinjava Preliminarnu rang listu korisnika sredstava i Listu podnosilaca čije su prijave neblagovremene, nepotpune i neosnovane, a koje se objavljuju na web stranici Vlade Tuzlanskog kantona. Na objavljene liste svi kandidati imaju pravo prigovora koji se podnosi Ministarstvu u pisanoj formi, u roku od pet dana od dana objavljivanja listi na web stranici Vlade Tuzlanskog kantona.

Nakon isteka roka za prigovor i nakon rješavanja po uloženim prigovorima, Ministar donosi Konačnu rang listu korisnika grant sredstava za finansiranje projekata jačanja privrede Tuzlanskog kantona, koja se objavljuje na web stranici Vlade Tuzlanskog kantona: http://www.vladatk.gov.ba/. Na osnovu Konačne rang liste korisnika sredstava Ministar donosi pojedinačne odluke o odobravanju sredstava korisnicima. Sa odabranim korisnicima Ministarstvo privrede Tuzlanskog kantona potpisuje pojedinačne ugovore. Na osnovu pojedinačnih odluka i potpisanih ugovora doznačavaju se sredstva na transakcijski račun korisnika.

**Iznos sredstava**

Sredstva za predmetne namjene dodjeljivat će se korisnicima u maksimalnom iznosu:

* za novoosnovane MSP do 5.000,00 KM (slovima: pethiljada konvertibilnih maraka),
* za novoosnovane obrte do 2.500,00 KM (slovima: dvijehiljadepetstotina konvertibilnih maraka).

Komisija će izvršiti raspodjelu sredstava u skladu sa ostvarenim bodovima podnosilaca prijava i u skladu sa raspoloživim sredstvima.

Ukupan iznos sredstava za novoosnovane MSP i novoosnovane obrte iznosi 130.000,00 KM (jednastotinatridesethiljada konvertibilnih maraka) koja se raspoređuju na sljedeći način:

* za novoosnovane MSP je obezbijeđen iznos od ukupno 70.000,00 KM (slovima: sedamdesethiljada konvertibilnih maraka),
* za novoosnovane obrte je obezbijeđen iznos od ukupno 60.000,00 KM (slovima: šestdesethiljada konvertibilnih maraka)

U slučaju velikog broja prijava korisnika na jednoj kategoriji (novoosnovani MSP/ novoosnovani obrt), a nedostatka na drugoj kategoriji, Ministar ima pravo izvršiti preraspodjelu ukupnih sredstava. Troškovi koji se priznaju odnose se isključivo na direktne troškove nastale realizacijom namjene nabavke opreme i alata i repromaterijala.

**Potrebna dokumentacija**

* **Prijavni obrazac** dostupan na web stranici Vlade TK
* **Kopija** Rješenja o registraciji za MMSP odnosno kopija Rješenja o registraciji od nadležnog općinskog organa za obrte u skladu sa članom 82. stav (1) Zakona o obrtu i srodnim djelatnostima FBiH („Službene novine FBiH“, broj: 75/21) prihvatit će se obrti koji imaju Rješenje o registraciji izdato u skladu sa Zakonom o obrtu i srodnim djelatnostima FBiH („Službene novine FBiH“, broj: 35/09 i 42/11);
* **Kopija** Uvjerenja o poreznoj registraciji – ID broj;
* **Original ili ovjerena fotokopija** Uvjerenja o urednom izmirenju direktnih poreza, doprinosa za PIO/MIO i doprinosa za zdravstveno osiguranje izdato od Poreske uprave Federacije BiH, ne starije od tri mjeseca od dana objave ovog Javnog poziva;
* **Original ili ovjerena fotokopija** Uvjerenja o urednom izmirenju indirektnih poreza, izdato od Uprave za indirektno oporezivanje, ne starije od 3 mjeseca od dana objave ovog Javnog poziva (ukoliko je u sistemu PDV-a) odnosno **potpisana i ovjerena** Izjava od strane podnosioca zahtjeva da podnosilac nije u sistemu PDV-a (dostupna na web stranici Vlade TK uz Javni poziv);
* **Kopija** Obavještenja o razvrstavanju pravnog lica prema klasifikaciji djelatnosti;
* **Kopija** potvrde/uvjerenja od nadležne institucije kojom se dokazuje da zaposlenik pripada definisanim kategorijama ranjivih lica;
* **Fotokopija** predračuna sa specifikacijom troškova, izdatog od subjekta od kojeg se planira nabaviti oprema, alati i/ili repromaterijal;
* **Kopija** kartona deponovanih potpisa (spesimen) ili drugi dokaz o broju transakcijskog računa podnosioca prijave kod banke;
* Izjava o korištenim pomoćima male vrijednosti - **popunjena i** **potpisana od strane ovlaštenog lica i ovjerena pečatom MMSP-a ili obrta** (dostupna na web stranici Vlade TK uz Javni poziv).

Navedenu dokumentaciju potrebno je priložiti uz Prijavni obrazac. Na kraju Prijavnog obrasca obavezno navesti mjesto, datum i potpis odgovorne osobe, te staviti otisak pečata MMSP-a ili obrta.

Ministarstvo privrede zadržava pravo da od podnosioca prijave zatraži dodatnu dokumentaciju, kao i pravo provjere svih podataka navedenih u dostavljenoj dokumentaciji.

**Način podnošenja prijave**

Prijave sa odgovarajućom dokumentacijom, šalju se preporučeno poštom u zapečaćenim kovertama ili lično na adresu:

**Ministarstvo privrede Tuzlanskog kantona**

**Pisarnica Vlade TK, Fra Grge Martića broj 8, 75000 Tuzla,**

**NE OTVARATI – Prijava po Javnom pozivu za odabir korisnika grant sredstava za finansiranje projekata jačanja privrede Tuzlanskog kantona**

**Projekat: „Finansiranje projekata za jačanje Start Up-a "**

Na poleđini koverte obavezno navesti:

* Naziv – ime podnosioca prijave;
* adresu i kontakt telefon;
* ovjeriti pečatom podnosioca prijave.

Prijave će biti odbačene i neće biti predmet daljeg razmatranja ako:

* su neblagovremene,
* nemaju sve sadržajne elemente,
* ne ispunjavaju uslove Javnog poziva.

**Pravo učestvovanja**

Podnosioci prijava mogu podnijeti prijavu **samo po jednom projektu** iz ovog Javnog poziva. U slučaju više prijava istog podnosioca po istom ili različitim projektima sve prijave će biti odbačene i neće biti predmet daljeg razmatranja.

**Izvještavanje o utrošku sredstava**

Korisnici sredstava obavezni su dodijeljena sredstva koristiti namjenski i dužni su dostaviti izvještaj na propisanom obrascu „Format izvještaja“ sa kompletnom dokumentacijom kojom se dokazuje namjenski utrošak sredstava za cijeli program, najkasnije u roku od 60 dana od dana doznake sredstava na račun korisnika.

Ministarstvo vrši nadzor namjenskog trošenja sredstava odobrenim korisnicima na osnovu dostavljenih izvještaja, a po potrebi i neposrednim uvidom kod korisnika sredstava. Za tu namjenu kao polazište se koriste valjani izvori verifikacije navedeni u samoj prijavi.

U slučaju nenamjenskog utroška sredstava, Ministarstvo pokreće postupak za vraćanje istih.

Dokumentacija koja dokazuje namjenski utrošak sredstava mora biti **u originalu ili ovjerenoj kopiji** (**računi/fakture**, **izvod** iz banke/**uplatnice** kao dokaz o izvršenom plaćanju računa, **ugovor o nabavci opreme, alata** i repromaterijala ukoliko su zaključeni i dr.).

**Korisnicima poticajnih sredstava odobrenih od strane Ministarstva će biti priznate samo uplate izvršene nakon potpisivanja ugovora sa Ministarstvom.**

Sa podnosiocima odobrenih prijava Ministarstvo zaključuje ugovore, kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih.

1. Lice sa invaliditetom, u smislu Zakona o profesionalnoj rehabilitaciji, osposobljavanju i zapošljavanju lica sa invaliditetom FBiH, jeste lice kod kojeg postoji tjelesno, čulno ili mentalno oštećenje koje za posljedicu ima trajnu ili privremenu, a najmanje 12 mjeseci smanjenu mogućnost rada i zadovoljavanja ličnih potreba u svakodnevnom životu. [↑](#footnote-ref-1)